section_heading: Životopis
paragraph_text: Rođen u Novalji na Pagu. Završivši osnovnu školu, sjemenište je pohađao u Pazinu pa u Zadru. Maturirao je 1979. godine. Otišao je u Rijeku na filozofsko-teološki studij, koji je natsavio 1982. u Rimu na Gregoriani, papinskom sveučilištu. Antonov stric Anton Tamarut, netom zaređen za šibenskog biskupa, zaredio je sinovca za svećenika 31. ožujka 1986. u rodnoj župi u Novalji. Tamarut je magistrirao dogmatsku teologiju 1987. u Rimu. Nakon toga bio je svećenik u Krku u biskupskom ordinarijatu jednu godinu te četiri godine, do 1992., u Rijeci u Bogoslovskom sjemeništu. Doktorirao 1993. na Gregoriani na Teološkom fakultetu tezom na njemačkom ''Slika Božja kao teološko mjesto nauka o milosti. Milost kao blizina Boga u djelima Ivana Goluba (Bild Gottes als locus theologicus der Gnadenlehre : die Gnade als Nahe Gottes in den Werken von Ivan Golub''). Iste godine postao je predavač dogmatske teologije na Teologiji u Rijeci. Radi i u pastoralu. U Zagrebu je od 2003. gdje predaje na KBF-u. Područje posebna Tamarutova zanimanja su teološka antropologija i sakramentologija. Aktivan u laičkoj udruzi Kršćanski kulturni centar, čiji je duhovnik.Katoličko-bogoslovni fakultet u Zagrebu ''Prof. dr. sc. Anton Tamarut'' (pristupljeno 21. veljače 2017.) Piše pjesme na čakavštini. Uvršten u antologiju ''Čakavsko pjesništvo XX. stoljeća : tusculum antologija'' koju je priredio Milorad Stojević.